CELEX: C2005/257/29
Language: da
Date: 2005-10-15 00:00:00
Title: Sag T-304/05: Sag anlagt den 4. august 2005 — Cain Cellars/KHIM

15.10.2005   
            
            
               DA
            
            
               Den Europæiske Unions Tidende
            
            
               C 257/15
            
         Sag anlagt den 4. august 2005 — Cain Cellars/KHIM
   (Sag T-304/05)
   (2005/C 257/29)
   Processprog: tysk
   Parter:
   
      Sagsøger: Cain Cellars, Inc. (St. Helena, USA) [ved: advokaterne W.-W. Wodrich og J.K.F. Albrecht]
   
      Sagsøgt: Kontoret for Harmonisering i det Indre Marked
   Sagsøgerens påstande:
   
               —
            
            
               Afgørelse truffet den 23. maj 2005 af Harmoniseringskontoret (Første Appelkammer) (sag R 0975/2004-1) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
      Det EF-varemærke, der søges registreret: Det pentagonformede figurmærke for varen »vin« i klasse 33, ansøgning nr. 3 425 121.
   
      Den til appelkammeret påklagede afgørelse: Afslag på ansøgning om registrering af EF-varemærke.
   
      Appelkammerets afgørelse: Afvisning af sagsøgerens klage.
   
      Søgsmålsgrunde: I retlig henseende er det irrelevant, at det ansøgte varemærke er en geometrisk figur, eftersom alene opfattelsen hos en almindeligt oplyst, rimeligt opmærksom og velunderrettet gennemsnitsforbruger er afgørende for varemærkets funktion og dets evne til at fungere som betegnelse for en virksomhed. Ved den anfægtede afgørelse, som er truffet af Harmoniseringskontoret, er dette vurderingsprincip blevet tilsidesat. Den pentagonformede figur er usædvanlig og iøjnefaldende og har dermed fornødent særpræg, ligesom den henviser til den handelsmæssige oprindelse. Dermed står registreringshindringen i artikel 7, stk. 1, litra b), i Rådets forordning (EF) nr. 40/94 af 20. december 1993 om EF-varemærker ikke i vejen for registreringen af det af sagsøgeren ansøgte varemærke.